dh-unibe/image-text_koenigsfelden-charters-post-1500 huggingface dataset:
Wir, Kath̄, von gottez gnaden hˀzoginne ze Oͤsterr₎ un̄ ze Styr, tuͦn kunt un̄ vˀgehent allen den, die disen brief ansehent odˀ hoͤrent lesen, daz wir unsˀn gunst un̄ guͦten
willen geben frilich umbe dû drûhûndˀt un̄ siben stucke korn geltez, dû unser lieber herre, sælig, un̄ wirt, heirzog Lùpolt, hat ze kuͦfenne geben siner
swester ✳ ✳ Agnes, wilunt kùniginne ze Ungˀn, ✳ ✳ dˀ ✳ ✳ abb̄enne un̄ dem ✳ ✳ convent ze Kùnigezvelt recht un̄ rêdelich umbe drùhundˀt un̄ zehen marck ✳
silberz uf den drin mùlinon, der einû gelegen ist in der stat ze Zovingen, zwo vor der stat, ✳ un̄ uf den guͤtern, dù da zinsent uf daz hûs von
Arburg un̄ uf dem guͦt, daz da gelegen ist in dem dorf ze Oftringen, dû unser gemachte un̄ morgen gabe sint, also dc si mit
dē
vorgenanten guͦt
tuͦn mag in aller der wise, als si ez geordenot hat un̄ och als ez in unserz lieben hˀren, sæligen, brieven verscriben stât, den er ir dar ûber
geben hat, versigelt mit sinem insigel fùr sich un̄ fùr alle sine bruͦdˀ. ✳ ✳ ✳ un̄ ze einem gewæren un̄ offenem ûrkûnde un̄ bestætunge aller
der vorgescribenr dinge ✳ heinken wir unser insigel an disen brief, ✳ der wart geben ze Lentzburg, do man zalt von gottez gebûrte drûzehenhundert jâr, in dem sehesten un̄ zweinzig jar, an der heiligen botten tag Petri un̄ Pauli. ✳
Kgsf. 89.
verwillgung hertzog Lupoltz
eegemachel ✳ um̄ diszen kouff
um̄ die dry mùle
Zoffing₎
ùbˀ Zofingen
K
✳ M ✳ 5 ✳
Archiv Königsfelden
89
Staatsarchiv
AARGAU
dù mùlinen Zofingin
der ✳ iiij ✳ brief ✳